ΓΡΑΠΤΗ ΕΡΩΤΗΣΗ E-0032/01

υποβολή: Erik Meijer (GUE/NGL) προς την Επιτροπή

(18 Ιανουαρίου 2001)

Θέμα: Η αναβλητικότητα των χωρών εισαγωγέων κρέατος, όσον αφορά τη λήψη μέτρων προστασίας κατά της εισαγωγής κρέατος προερχομένου από χώρες οι οποίες πλήττονται ενδεχομένως από την ΣΕΒ

1. Έχει ενημερωθεί η Επιτροπή σχετικά με το γεγονός ότι οι κυβερνήσεις των κρατών μελών έχουν αναβάλει την λήψη μέτρων ικανών να εμποδίζουν την πρόσβαση στην αγορά τους δυνάμει επικινδύνου κρέατος, δεδομένου ότι προέρχεται από άλλα κράτη μέλη, επειδή κρίνουν ότι η πολιτική της Επιτροπής βασίζεται περισσότερο σε οικονομικά κριτήρια παρά στην ασφάλεια των τροφίμων και τη δημόσιαγεία;

2. Αντιλαμβάνεται η Επιτροπή ότι εμποδίζει τα κράτη μέλη εισαγωγής να λάβουν στο έδαφός τους μέτρα ανεξαρτήτως των μέτρων που οφείλουν να λάβουν οι κυβερνήσεις των χωρών όπουπάρχει κίνδυνος μόλυνσης με τη ΣΕΒ, με αποτέλεσμα να καθίσταται αδύνατη οιαδήποτε επέμβαση προτού διαπιστώσουν οι ίδιες οι χώρες εξαγωγής την ύπαρξη περιπτώσεων ΣΕΒ στο έδαφός τους με τη συνεπαγόμενη απαγόρευση πώλησης του δυνάμει επικινδύνου κρέατος στην οικεία αγορά; Για ποιο λόγο;

3. Μπορεί να επιβεβαιώσει η Επιτροπή ότι ο κίνδυνος μόλυνσης των αγελάδων με τη ΣΕΒ είναι εξίσουψηλός στην Ισπανία, την Ιταλία, την Αυστρία, την Ελλάδα, τη Φινλανδία και τη Σουηδία όσο και στη Γερμανία, στο μέτρο όπου τα ζωικά άλευρα χρησιμοποιούνται επίσης για την εκτροφή των ζώων στις χώρες αυτές, όπου τα ευθυνόμενα για τη διάδοση της ασθένειας του Creutzveld Jacob ζωικά όργανα χρησιμοποιούνταν ακόμα πρόσφατα προς παρασκευή προϊόντων που προορίζονται για την ανθρώπινη κατανάλωση και στο μέτρο όπου η μόνη διαφορά είναι ότι τα 6 αυτά κράτη μέλη δεν έχουν ακόμη λάβει μέτρα απόσυρσης από την αγορά του κρέατος που ενδέχεται να έχει μολυνθεί;

4. Μπορεί να επιβεβαιώσει η Επιτροπή ότι τα κράτη μέλη εξακολουθούν να εξάγουν ζωικά άλευρα προς χώρες του τρίτου κυρίως κόσμου, ανοίγοντας έτσι τον δρόμο στον κίνδυνο διάδοσης της ΣΕΒ σε παγκόσμιο επίπεδο μέσω των ευρωπαϊκών ζωικών αλεύρων; Κρίνει η Επιτροπή ότι θα πρέπει να παύσουν οι εξαγωγές των αλεύρων αυτών και γνωρίζει με ποιον τρόπο θα ήταν δυνατόν να επιβληθεί η απαγόρευση αυτή;

5. Είναι διατεθειμένη η Επιτροπή να άρει το ταχύτερο δυνατόν όλους τους φραγμούς που εμποδίζουν την απόσυρση του κρέατος και των προϊόντων κρέατος που ενέχουν κίνδυνο για τη δημόσιαγεία;

Απάντηση του κ. Byrne εκ μέρους της Επιτροπής

(14 Μαΐου 2001)

Η πολιτική της Επιτροπής για τα τρόφιμα βασίζεται σε αυστηρούς κανόνες ασφαλείας, για την επίτευξη ενόςψηλού βαθμού προστασίας της ανθρώπινηςγείας. Όσον αφορά τη σπογγώδη εγκεφαλοπάθεια των βοοειδών (ΣΕΒ), η Επιτροπή έχει θέσει σε εφαρμογή μια εκτενή σειρά μέτρων που αποσκοπούν στην εξάλειψη της ΣΕΒ και στην προστασία του κοινού.

Η Επιτροπή δεν εμποδίζει τα κράτη μέλη να θεσπίζουν κατάλληλα μέτραγιεινής για εισαγόμενα προϊόντα,πό την προϋπόθεση ότι τα μέτρα αυτά βασίζονται σε ορθές επιστημονικές αποδείξεις.

Υπενθυμίζεται στο αξιότιμο μέλος η γνώμη πουπέβαλε η επιστημονική συντονιστική επιτροπή στις 6 Ιουλίου 2000, σχετικά με την αξιολόγηση του γεωγραφικού κινδύνου όσον αφορά τη ΣΕΒ, στην οποία γίνεται ταξινόμηση των κρατών μελών σύμφωνα με τα διάφορα επίπεδα κινδύνου. Η γνώμη αυτή είναι διαθέσιμη στο διαδίκτυο, στη διεύθυνση: http://europa.eu.int/comm/food/fs/sc/ssc/outcome_en.html

Η απόφαση του Συμβουλίου 2000/766/ΕΚ της 4ης Δεκεμβρίου 2000 καθορίζει κανόνες για την εφαρμογή ορισμένων μέτρων προστασίας σχετικά με τις μεταδοτικές σπογγώδεις εγκεφαλοπάθειες και τη χρησιμοποίηση ζωικών πρωτεϊνών στη διατροφή των ζώων(1). Σύμφωνα με το άρθρο 3(1) της απόφασης αυτής, απαγορεύεται η εξαγωγή προς τρίτες χώρες μεταποιημένων ζωικών πρωτεϊνών που προορίζονται για τη διατροφή εκτρεφόμενων ζώων που συντηρούνται, παχύνονται ή εκτρέφονται για την παραγωγή τροφίμων.

Η Επιτροπή παρακολουθεί από πολύ κοντά την κατάσταση, συμπεριλαμβανομένης της εφαρμογής των κοινοτικών μέτρων από τα κράτη μέλη, και θα προτείνει περαιτέρω μέτρα που απαιτούνται για τη διατήρηση ενόςψηλού επιπέδου προστασίας της δημόσιαςγείας.

(1) ΕΕ L 306 της 7.12.2000.